OzLabs/hebrew-wiki-articles huggingface dataset:
אגן הקונגו

מפה של אגן הקונגו
אפיק של [[נהר הקונגו ביערות ברפובליקה הדמוקרטית של קונגו.]]
פילים בקרחת יער בקונגו.]]
אגן הקונגו שבמערב אפריקה, הוא השני בגודלו מיערות הגשם בעולם, לאחר אמזוניה, ושטחו 3.7 מיליון קמ"ר רבועים. הוא מצוי במרכז ומערב אפריקה, לאורך קו המשווה האפריקני. היער מצוי בסמוך לנהר הקונגו הארוך החוצה אותו באפיקיו.

האגן מתחיל מאזור השבר הסורי אפריקני ומדרים עד לאנגולה ולזמביה. את היער חוצה נהר הקונגו העצום וכן הנהרות הקטנים יותר: נהר אוילה , נהר אובנגי ונהר צ'מבסי . הנהרות נשפכים לים באזור מפרץ גינאה, המהווה את הגבול המערבי של היער ונגמר ביובלים שוטפים.

באגן ישנו יער גשם טרופי משגשג וכן ביצות גדולות ויובלי נהרות. האקלים הוא טרופי-משווני וישנה לחות גבוהה. ישנם כמה שבטים החיים ביער לרבות שבטי הבנטו והפיגמים האפריקנים (Congo Pygmies). שבטים אלה ייסדו את ממלכת קונגו ששרדה עד למלחמת העולם הראשונה, אז הבלגים, צרפתים וכעבור זמן גם הפורטוגזים הקימו בה שליטה קולוניוציונית במהלך המאה ה-19. לאחר מכן האזור התפרק למספר מדינות שהבולטות שבהם הם הרפובליקה של קונגו (ששטחה 342,000 קמ"ר) והרפובליקה הדמוקרטית של קונגו (ששטחה 2,344,858 קמ"ר).

כיום האזור מחולק למדינות הבאות:
*אנגולה
*בורונדי
*קמרון
*הרפובליקה המרכז אפריקאית
*הרפובליקה הדמוקרטית של קונגו
*הרפובליקה של קונגו
*רואנדה
*דרום סודאן (לשעבר סודאן)
*טנזניה
*זמביה

==חיות וצמחים ביער==
ביערות קונגו ישנה צמחייה טרופית עם עצים שונים בעלי גזעים עבים כמו הפיקוס וכן ישנם מספר דקלים וכן צמחים נמוכים יותר. באזורים שונים ישנן קרחות יער אליהן הולכים רבים מהמינים הגדולים ביער. ביערות ישנם פילי יערות, גורילות, שימפנזות, נמרים, תנינים כמו תנין היאור, תנין צר-חרטום והתנין הגמדי שהוא הקטן בתנינאים. ישנם גם עטלפי פרי ענקיים המקימים מושבות בביצות ומחפשים פירות שונים, עיטם קולני, אנומלוריים, סנאיים, חיפושית גוליית ועוד חרקים רבים כמו פשפשים, חגביים, פרפרים, עכבישי פרווניתיים גדולים, דינופידיים, חילזון אפריקאי טיגריסי, מרבי רגליים, נדלים, קלאוניים שונים, פנינייה מצויצת, פיטיים, רחבי-מקור, טנרק לוטרה ענק, שפן עצים, טוראקיים, עיט קסיני, נץ ארך-זנב, נץ שחור,ינשופיים, הליוטאיים,בברים אפריקנים,חטפיות פיה,סארוטרוניים ,אריצרוצרסיים,ניקטוריים,ארטרולפתיים, הרפליים,פרינוברצ'יים,מיקרוהיליים, דרבן עב-זנב אפריקני, היפרוליים, חדף משוריין, ארכף משובץ, פנגולין עצים, פנגולין ענק, קופי קולובוס וגנון וכן גלגויים, פוטו מצוי, פיתון מלכותי, פיתון סלעים אפריקני, חנק קלברי, עין-חתול חצי-טבעתי, תולעניים,אפרור אפריקני, עיט כתר, טווס קונגו, וליד הביצות עופות מים שונים. מבין הפרסתנים בולטים המינים:חזיר הסבך וחזיר נהרות, קובוס המים וקובוס המשקפיים, מינים רבים של צביונים, קרוב משפחתו הנדיר של הג'ירף - אוקאפי, בונגו, קודו הביצות, איילון המים, אנטילופת בייטס, חזיר יער ענק ותת-מין של תאו אפריקני - תאו היער.

ביערות ישנם מעט טורפים כמו אריות וצבועים, אך ישנם גם נמרים, לוטרה חסרת-טופר קונגולזית, חתול זהוב אפריקני, גחניים, נחשי ממבה,קוברה וביטיס וכן תנינים ודגי ענק בביצות.

==קישורים חיצוניים==

* 

*
קטגוריה:אפריקה: גאוגרפיה
קונגו
תולעני זנב אסייתיים

תולעני זנב אסייתיים (שם מדעי: Ichthyophiidae) היא משפחה מסדרת חסרי רגליים. במשפחה זו שלושה סוגים. התולענים חיים בטבע בדרום אסיה מהודו לדרום-מזרח אסיה ועד דרום סין. 

מינים אלה בעלי תכונות ייחודיות, למשל הם בעלי פה השקוע מתחת לגולגולת ויש להם מספר שרירים המשמשים לסגירה של הלסתות. הם בעלי ראש קצר וזנב בעל חוליות גדולות וכן מרובי קשקשים. 

התולענים מטילים את ביציהם באדמה לחה וכשהם בוקעים הם חיים בשלוליות כראשנים לפני שהם הופכים לבוגרים. לעיתים הנקבות גם שומרות על הביצים.

משפחה זו היא קרובתם של המשפחה תולעני זנב ניאוטרופיים (Rhinatrematidae). לעיתים בני הסוג Uraeotyphlus, מצויים במשפחה עצמאית (Uraeotyphlidae).

==מיון==
*משפחת תולעני זנב אסייתיים (Ichthyophiidae)
**סוג Caudacaecilia - בו 5 מינים
**סוג אִיכְתִּיּוֹפִיס (Ichthyophis) - בו 39 מינים
**סוג Uraeotyphlus - בו 8 מינים

==גלריה==
<gallery>
קובץ:Bombay caecilian head.jpg
קובץ:Uraeotyphlus narayani habitus.JPG
</gallery>

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1968
קטגוריה:טקסונים שתוארו בידי אדוארד הריסון טיילור
קטגוריה:חסרי רגליים
בית הספר למקצועות התעופה

בית הספר למקצועות התעופה (ביסמ"ת) הוא יחידת ההדרכה להכשרת חיילים לשירות במערך התעופה של חיל האוויר ככבאים, פקידות מבצעים (פקמ"ציות), מפענחי תצלומי-אוויר (תצ"א), המודיעין, מש"קיות ניווט, ועוד. בית הספר ממוקם בבסיס חיל-האוויר עובדה (בח"א 10).

== היסטוריה ==
סמל בח"א 501 (בסיס חיל האוויר חפץ חיים) עד 1987 בתקופה שהתקיים בו בית הספר למקצועות התעופה
עד 1987 בית הספר היה ממוקם בבסיס חפץ חיים (בח"א 501).

משנת 1987 היחידה עברה לבסיס עובדה. עד נובמבר 2004 התקיימה בביסמ"ת מגמת קציני תעופה שעברה לבית הספר לקצינים של חיל האוויר. בבית הספר עוברים הדרכה כ–2200 חניכים בשנה, מתוכם כ–1500 חניכות עוברות טירונות בבית–הספר עצמו. בבית–הספר ישנן ארבע מגמות, שלוש מגמות מקצועיות: "ביטחון", "מבצעים ובקרה", "מודיעין" ומגמת "טירונות". כל מגמה מקצועית מופקדת על מספר קורסים. משך הזמן של מסלול בבית הספר משלושה שבועות, הקצר ביותר, ועד ארבעה חודשים הארוך ביותר.

החל משנת 2018 מפקד בית הספר הוא מאיר בוחבוט.

בית הספר התרחב במהלך השנים, כאשר מרבית הקורסים בשיטת 'הכשרה במהלך העבודה' (OJT) עברו לביסמ"ת כדי לקבל מסגרת רצינית יותר.

בשנת 2007 מסלול הכש"מ (הכשרת המפקד) עבר לטייסת הדרכה החדשה שהוקמה בבסיס עובדה, והמשיך במתן שירותי הדרכה והכשרת מדריכים ומפקדים לכלל החיל.

ביולי 2020 הוקם בית הספר לבקרה אווירית ופיקוח טיסה בבח"א 10 וההכשרה לתפקידים: קציני בקרה אווירית, מש"קי בקרה אווירית, קציני פיקוח ופקחי טיסה עברה מביסמ"ת לבית הספר החדש.

באוגוסט 2021 נסגרת טייסת הדרכה בבסיס עובדה, והתאחדה לתוך ביסמ״ת.
עקב כך, נפתח גף חופ״ה ומסלול הכש״מ מחדש ביחידה.

ביולי 2022, נקלטה בבית הספר מגמת הכשרות הקצונה שכוללת בתוכה את ההכשרות המתקדמות של קציני מערך התעופה והמנהלה של חיל האוויר.

בפברואר 2023, מסלול הכש״מ (הכשרות מפקדים) נקלטו למגמת הכשרות הקצונה. בעקבות שינוי ארגוני זה המגמה הפכה להיות מגמת הכשרות הקצונה והפיקוד.

ב־10 ביולי 2023, הוחלף סמל היחידה כחלק מהשינויים הארגוניים שהתרחשו ביחידה בשנים האחרונות יחד עם תיקוף חזון וייעוד יחידתיים.

== קישורים חיצוניים ==

* 
* 

==הערות שוליים==

קטגוריה:יחידות חיל האוויר הישראלי
קטגוריה:תעופה צבאית: הכשרה ואימונים
קטגוריה:בסיסי הדרכה של צה"ל
תלמי ממפיטיס

תלמי מֶמְפִיטֵיס (ביוונית: Πτολεμαῖος ὁ Μεμφίτης; המאה ה-2 לפנה"ס) היה נסיך מצרי מבית תלמי. בנם של קלאופטרה השנייה, מלכת מצרים ושל תלמי השמיני. יש השוללים את קיומו ההיסטורי ומזהים אותו עם תלמי השביעי.

==קורות חיים==
על פי ההערכות, תלמי נולד בסביבות שנת 144 לפנה"ס, או לכל המאוחר בשנת 142 לפנה"ס. אביו היה תלמי השמיני ("פיסקון"), בנם של תלמי החמישי וקלאופטרה הראשונה, ואמו הייתה קלאופטרה השנייה, שהייתה למעשה אחותו של תלמי השמיני. דיודורוס מציין שהוא נולד בעת שאביו הוכתר בעיר ממפיס כמלך מצרים, ולפיכך קרא לו אביו "ממפיטיס". אמנם הוא אינו נזכר במקורות הספרותיים העתיקים בשם "תלמי", אולם מרבית בני המלוכה משושלת בית תלמי נשאו שם זה. הוא גם מזוהה עם "תלמי", הנזכר בתבליטים על קירות מזרח ומערב בנאוס של מקדש אדפו, כבנם של תלמי השמיני וקלאופטרה השנייה.

בשנת 142 לפנה"ס, התברר שאמו אינה מסוגלת יותר להרות, ותלמי השמיני נישא לקלאופטרה השלישית, שהייתה בתה של קלאופטרה השנייה מנישואים קודמים. קלאופטרה השנייה עוררה מרד שהתבטא במהומות באלכסנדריה, במהלכן נשרף ארמון המלוכה ותלמי השמיני וקלאופטרה השלישית אולצו להימלט לקפריסין. לאחר מרד זה, קלאופטרה השנייה הכריזה על תלמי ממפיטיס, שהיה אז בערך בן 12, כמלך מצרים. מלחמת אזרחים איימה לקרוע את אלכסנדריה ממצרים, כשזה מול זה ניצבו תומכי תלמי השמיני ברחבי מצרים ותומכי קלאופטרה השנייה ובנה באלכסנדריה. כתובת הקדשה שנמצאה מאותה תקופה, מספרת על כך שתלמי ממפיטיס הקדיש לאפולו, ארטמיס ולטו, על שום היותו "אסיר תודה לה בת דודתו ואשת אבי המלכה קלאופטרה". לא ברור באיזו קלאופטרה מדובר, אולם נראה שתלמי ממפיטיס הכיר בה כמלכה עליונה. למרות שבאופן פורמלי הוא היה המלך.

תלמי השמיני לא ויתר, ובעורמה זימן את תלמי ממפיטיס אליו לקפריסין. כאשר ממפיטיס הגיע, הוא רצח אותו ושלח את איבריו בתוך תיבה לאמו, קלאופטרה השנייה, לכבוד יום הולדתה. המעשה המזעזע גרם לזעם בקרב תומכי קלאופטרה, שהחריבו ובזזו את פסליו ודיוקנאותיו של תלמי השמיני. בשנת 127 לפנה"ס עזבה קלאופטרה השנייה לסוריה ואיפשרה לתלמי השמיני וקלאופטרה השלישית לחזור לאלכסנדריה. בשנת 124 לפנה"ס היא חזרה והציעה שלטון משותף שלה יחד עם אחיה/בעלה תלמי השמיני ואשתו/בתה קלאופטרה השלישית. שלטון זה התקיים עד מותו של תלמי השמיני בשנת 116 לפנה"ס.

==קישורים חיצוניים==

* [http://www.tyndalehouse.com/Egypt/ptolemies/nios_ii_fr.htm תלמי ממפיטיס] באתר Ptolemaic Dynasty 

==הערות שוליים==

ממפיטיס
קטגוריה:אישים שחיו במאה ה-2 לפנה"ס
אינדוטיפליים

אינדוטיפליים (שם מדעי: Indotyphlidae) היא משפחה של דו-חיים מסדרת חסרי רגליים. בני המשפחה, שבעבר היו חלק ממשפחת התולעניים, מכילים 7 סוגים. הם בעלי דמיון לתולעת במראם ובעלי עור חלק, גולגולת גדולה ועיניים זעירות מאוד. 

משפחה זו מצויה בטבע באפריקה, הודו ואיי סיישל. הם מתחפרים בינות לעלים ומחפשים טרף קטן. הם בוקעים מהביצים באדמות לחות והופכים ישר לבוגרים ללא שלב הראשן. עם זאת חלקם משריצים צאצאים חיים.

==מיון==
במשפחה 7 סוגים ו-22 מינים:

{|
|
*משפחת אינדוטיפליים (Indotyphlidae)
**סוג Gegeneophis
***מין Gegeneophis carnosus
***מין Gegeneophis danieli
***מין Gegeneophis goaensis
***מין Gegeneophis krishni
***מין Gegeneophis madhavai
***מין Gegeniophis mhadeiensis
***מין Gegeneophis pareshi
***מין Gegeneophis primus
***מין Gegeneophis ramaswamii
***מין Gegeneophis seshachari
***מין Gegeneophis tejaswini
|
**סוג Grandisonia
***מין Grandisonia alternans
***מין Grandisonia brevis
***מין Grandisonia larvata
***מין Grandisonia sechellensis
**סוג ומין יחיד Hypogeophis rostratus
**סוג ומין יחיד Idiocranium russeli
**סוג Indotyphlus
***מין Indotyphlus battersbyi
***מין Indotyphlus maharashtraensis
**סוג ומין יחיד Praslinia cooperi
**סוג ומין יחיד Sylvacaecilia grandisonae
|
|}
==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:חסרי רגליים
תולעני זנב ניאוטרופיים

תולעני זנב ניאוטרופיים (שם מדעי: Rhinatrematidae) היא משפחה של דו-חיים מסדרת חסרי רגליים. הם חיים בטבע ביערות הטרופיים של אמריקה הדרומית.

קבוצה זו נחשבת לאחת מהפרימיטיביות בסדרתה ובעלי מאפיינים החסרים למשפחות האחרות. הם בעלי זנב מגודל רוב ובעלי פה שאינו שקוע מתחת לגולגולת. התולענים מטילים את ביציהם בקרקע וממנו בוקע ראשן החי בשלוליות ובעל זימים חיצוניים העוזרים לו לנשום. הבוגרים חיים על קרקעית היער או בלחלוחית העלים.

==מיון==
*משפחת תולעני זנב ניאוטרופיים (Rhinatrematidae)
**סוג Epicrionops
***מין Epicrionops bicolor
***מין Epicrionops columbianus 
***מין Epicrionops lativittatus
***מין Epicrionops marmoratus 
***מין Epicrionops niger 
***מין Epicrionops parkeri 
***מין Epicrionops peruvianus 
***מין Epicrionops petersi 
**סוג Rhinatrema
***מין Rhinatrema bivittatum
***מין Rhinatrema ron
***מין Rhinatrema shiv

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1977
קטגוריה:טקסונים שתוארו בידי רונלד א. נוסבאום
קטגוריה:חסרי רגליים
החלטה 273 של העצרת הכללית של האו"ם

מעמד הנפת [[דגל ישראל בפתח מטה האומות המאוחדות על ידי משה שרת, כפי שהונצח על גבי שטר 20 ש"ח]]
החלטה 273 של העצרת הכללית של האומות המאוחדות, אשר התקבלה ב-11 במאי 1949, העניקה למדינת ישראל חברות באומות המאוחדות. בכך הפכה ישראל לחברה ה-59 באו"ם. 

ההחלטה התקבלה בעקבות אישור החלטה 69 של מועצת הביטחון של האו"ם ב-4 במרץ באותה השנה, אשר קבעה כי ישראל היא מדינה שוחרת שלום, והמליצה על צירופה לאומות המאוחדות. 

יום לאחר פרסום החלטה 273, הניפו שר החוץ משה שרת והשגריר הראשון של ישראל באו"ם אבא אבן את דגל ישראל בפתח מטה האומות המאוחדות בניו יורק. מעמד הנפת הדגל הונצח בחזית השטר של 20 שקלים חדשים מסדרה א', הנושא את דמותו של משה שרת.

==נוסח ההחלטה==

==תוצאות ההצבעה==
להחלטות העצרת הכללית נדרש רוב רגיל (מעל 50 אחוז מכלל הקולות), למעט "שאלות חשובות" שנדרש עבורן רוב של שני שלישים, בהן קבלת מדינות חדשות כחברות באו"ם.

החלטה 273 נידונה במהלך ישיבת המליאה ה-207 של העצרת הכללית, ועברה ברוב הנדרש של שני שלישים: 37 מדינות תומכות מול 12 מדינות מתנגדות ו-9 מדינות נמנעות. להלן פירוט המדינות המצביעות:
===בעד===
אוסטרליה, אורוגוואי, איסלנד, אקוודור, ארגנטינה, ארצות הברית, בוליביה, ברית המועצות, גואטמלה, דרום אפריקה, האיטי, הולנד, הונדורס, הפיליפינים, הרפובליקה הדומיניקנית, הרפובליקה הסובייטית הסוציאליסטית האוקראינית, הרפובליקה הסובייטית הסוציאליסטית הבלארוסית, ונצואלה, יוגוסלביה, לוקסמבורג, ליבריה, מקסיקו, נורווגיה, ניו זילנד, ניקרגואה, סין, פולין, פנמה, פרגוואי, פרו, צ'ילה, צ'כוסלובקיה, צרפת, קובה, קולומביה, קוסטה ריקה, קנדה

===נגד===
איראן, אפגניסטן, אתיופיה, בורמה, הודו, לבנון, מצרים, סוריה, עיראק, ערב הסעודית, פקיסטן, תימן
===נמנעות===
אל סלוודור, בלגיה, ברזיל, דנמרק, הממלכה המאוחדת, טורקיה, יוון, סיאם, שוודיה

==הערות שוליים==

273
קטגוריה:1949 בישראל
קטגוריה:ישראל: היסטוריה
קטגוריה:יחסי האו"ם–ישראל
קטגוריה:1949 בפוליטיקה
מוזיאון ידידי ישראל

משלחת אמריקאית בראשות מזכיר המדינה [[מייק פומפאו ושגריר ארצות הברית בישראל דייוויד פרידמן מבקרת במוזיאון, נובמבר 2020 (בעת מגפת הקורונה בישראל)]]
מוזיאון ידידי ישראל (באנגלית: Friends Of Zion) הוא מרכז מבקרים פרטי השוכן במרכז העיר ירושלים ברחוב ריבלין. המוזיאון מוקדש להוקרת העם היהודי ואלה שעמדו לצידו ותמכו ברעיון הציוני והקמת מדינת ישראל.
שלט המורה אל מוזיאון ידידי ישראל ברחוב בירושלים
== פעילות ==
המוזיאון פתח את שעריו לציבור בספטמבר 2015 והוא מוזיאון אינטראקטיבי, ראשון מסוגו בארץ. המוזיאון מציג ב-16 שפות. מאחורי הקמת המוזיאון עומד ארגון נוצרי אמריקאי בהנהגתו של הסופר והפעיל האוונגליסט ד"ר מייק אוונס. מימון המוזיאון מגיע מכ-7,000 תורמים ברחבי העולם.

המוזיאון מספר את סיפורי גבורת ידידי ישראל הלא יהודים לדורותיהם שסייעו ליהודים ותמכו בציונות ועמדו לצד היהודים לאורך ההיסטוריה עד הקמת מדינת ישראל למשל צ'רצ'יל, הארי טרומן, ג'ורג' בוש הכומר וחוקר התנ"ך. 

המוזיאון משתרע על ארבע קומות, כאשר כל קומה מציגה תצוגה אחרת על ידידי ישראל לאורך ההיסטוריה, החל מהמאה ה-19, בימי המנדט הבריטי, השואה והקמת מדינת ישראל.

היו"ר הבינלאומי של המוזיאון היה נשיאה לשעבר של מדינת ישראל שמעון פרס. כראש חבר הנאמנים מכהן יוסי פלד, והוא מורכב ממספר חברים, בהם דן חלוץ, קובי אשרת ועוד.

== תערוכות ==
במוזיאון מיצגים המשלבים אלמנטים טכנולוגיים ייחודיים כגון תלת מימד, מסכי מגע, ומערכות אור קוליות. בעבודה על המיצגים השונים השתתפו למעלה מ-150 אמנים ישראלים.

במוזיאון מספר תערוכות, המרכיבות את המיצג הכולל הקרוי "הנני". במוזיאון ישנם שבעה מיצגים הרצים על פני תקופות שונות בהיסטוריה, החל מתקופת התנ"ך ועד הקמת מדינת ישראל. כל מיצג מציג מספר דמויות שונות שתמכו ביהודים והיו שותפים לחזון של בנימין זאב הרצל למדינת היהודים ואשר הניח את היסודות להקמת מדינת ישראל.

ככלל, מתארים מיצגי המוזיאון את תרומתם של ידידי ישראל דוגמת: נשיא ארצות הברית לשעבר הארי טרומן, ראש ממשלת בריטניה לשעבר וינסטון צ'רצ'יל, אורד וינגייט, וכן חסידי אומות העולם דוגמת אוסקר שינדלר, ראול ולנברג ומשפחת טן בום, אשר סיכנו את חייהם וחיי משפחותיהם, למען הצלת יהודים שנרדפו ברחבי העולם.

== פרס ידידי ישראל ==
המוזיאון מעניק מדי שנה את פרס ידידי ישראל לאלו שעמדו לצד העם היהודי ותמכו בהם לאורך השנים. מקבלי הפרס לפי שנים:
* 2015 – נשיא ארצות הברית לשעבר ג'ורג' ווקר בוש.
* 2016 – אלבר השני, נסיך מונקו
* 2017 – נשיאה לשעבר של בולגריה, רוסן פלבנלייב.
* 2018 – נשיא ארצות הברית לשעבר דונלד טראמפ.
* 2020:
** מלך בחריין, חמד בן עיסא אאל ח'ליפה.
** מלך מרוקו, מוחמד השישי.
** ראש ממשלת איחוד האמירויות הערביות, שייח' מוחמד בן ראשד אאל מכתום
** נסיך הכתר של ערב הסעודית, מוחמד בן סלמאן 
** נשיא סרביה, אלכסנדר וויצ'יץ'
** נשיא רומניה, קלאוס יוהאניס
** נשיא פרגוואי, מריו אבדו בניטס
** נשיא צ'כיה, מילוש זמאן
** נשיא אוגנדה, יוורי מוסווני
** נשיא מלאווי, לזרוס צ'אקוורה
* 2023 - נשיא ליבריה, ג'ורג' ואה
בנוסף, בשנת 2016 פרסם מייסד המוזיאון, ד"ר מייק אוונס יחד עם האפיפיור פרנציסקוס הצהרה משותפת בגנות האלימות.

== קישורים חיצוניים ==

* 
* [http://www.fozhc.net/ סיור וירטואלי] במוזיאון
* [https://web.archive.org/web/20160630202821/http://www.goisrael.gov.il/tourism_heb2/attractions/Pages/The%20Friend%20of%20Zion%20Museum.aspx דף המוזיאון] באתר משרד התיירות
* 

== הערות שוליים ==

קטגוריה:ישראל: מוזיאונים להיסטוריה
קטגוריה:ישראל: מוזיאונים להנצחת השואה
ידידי ישראל
מתודה

מתודה (מ-מֶת'וֹדוֹס, ביוונית עתיקה μέθοδος) פירושה שיטה, דרך סדורה לרכישת מידע ולחקירתו, ובמובנה הכללי - לביצוע תהליך כלשהו.

== הערות שוליים ==
אינגריד גוד

אינגריד גוד (בשוודית: Ingrid Goude; נולדה ב-26 במאי 1937) היא שחקנית ודוגמנית שוודית.

== ביוגרפיה ==
גוד נולדה במחוז יבלבורג. ב-1956 היא נבחרה למיס שוודיה, לסגנית שנייה למיס תבל וסגנית ראשונה למיס אירופה.

היא הוחתמה באולפני יוניברסל לצד מיס תבל באותה שנה, קרול מוריס. גוד שיחקה מזכירה בסרט "The big Beat" לצד ויליאם ריינולדס ובקומדייה "היה היה פעם סוס" לצד דיק מרטין. כמו כן, היא הופיעה במספר תוכניות טלוויזיה, בהן הסדרה "סטיב קניון" המבוססת על קומיקס.

היא נישאה ג'רום ק. אוהרבאך, ששימש כנשיא רשת חניות הכלבו "Ohrbach's", הם התגורר בבוורלי הילס, ב-1976 הם התגרשו, באותה שנה התחתנה בשנית, ב-1982 התגרשה ושנה לאחר מכן התחתנה בפעם השלישית עם איש העסקים והיורש פרדריק בי אינגרם.

==קישורים חיצוניים==

קטגוריה:שחקניות קולנוע וטלוויזיה שוודיות
קטגוריה:דוגמניות שוודיות
קטגוריה:זוכות מיס שוודיה
קטגוריה:משתתפות בתחרות מיס תבל 1956
קטגוריה:משתתפות בתחרות מיס אירופה
קטגוריה:מהגרות משוודיה לארצות הברית
קטגוריה:שוודיות שנולדו ב-1937
קטגוריה:שוודים שנולדו ב-1937
פייר קונבר

פייר קונבר (בצרפתית: Pierre Convert; 27 ביוני 1922, סנט-אטיין-דו-בואה , מזרח צרפת – 12 ביולי 1944, מאיא , מזרח צרפת) היה חבר בתנועת ההתנגדות הצרפתית וחסיד אומות העולם מצרפת שנרצח על ידי הנאצים.

==קורות חיים==
קונבר היה סטודנט לרפואה.

===פעילות להצלת יהודים במהלך מלחמת העולם השנייה===
בקיץ 1942 נעצרו בני משפחת יעקובוביץ - שני הורים וחמשת ילדיהם, בהם פיליפ יעקובוביץ - באזור משטר וישי ונכלאו במחנה ריכוז בעיר וניסיו (Vénissieux) שבמזרח צרפת. משם יועדו לגירוש למחנה הריכוז דראנסי. פיליפ הצליח להינצל בטענה שהוא מתחת גיל 14, הגיל שמתחתיו בתקופה זו לא גורשו יהודים מאזור משטר וישי. פיליפ הצליח להשתחרר מהמחנה אך עדיין היה בסכנת גירוש כיוון שבמסמכי הזהות שלו זוהה בתור יהודי. מספר אחים של פיליפ השתחררו אך גם הם היו בסכנת גירוש.

פייר קונבר, שהכיר את משפחת יעקובוביץ עוד לפני המלחמה, היה פעיל בכוחות הפנים של צרפת (Forces françaises de l'intérieur) , ארגון מחתרת צרפתי משורות תנועת ההתנגדות הצרפתית. קונבר הנפיק מסמכי זהות מזויפים עבור בני המשפחה שהשתחררו, מסמכים בהם היה רשום שמו-שלו. הוא ביקש מאמו לסייע להם במזון, שיכן אותם בביתו ויידע אותם בכל עת שבה הייתה נוכחות חריגה של גרמנים באזור, כדי שיקפידו על מסתור וכך חייהם יינצלו.

ב-12 ביולי 1944 נעצר קונבר על ידי הגרמנים בשל פעילויותיו במחתרת, ונורה למוות.

==הנצחה והכרה==
ב-2010 הכיר יד ושם בפייר קונבר בתור חסיד אומות העולם.

בשנת 2014 נקראה הכיכר שמול הבית בו נולד קונבר בסנט-אטיין-דו-בואה, "כיכר פייר קונבר".

==קישורים חיצוניים==
* 

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:חברי תנועת ההתנגדות הצרפתית
קטגוריה:צרפתים במלחמת העולם השנייה
קטגוריה:חסידי אומות העולם שנרצחו
קטגוריה:צרפתים שנולדו ב-1922
קטגוריה:צרפתים שנפטרו ב-1944
ברבי הנסיכה רפונזל

ברבי הנסיכה רפונזל הוא סרט הנפשה משנת 2002 המבוסס על המעשייה "פעמונית" מאת האחים גרים.

==עלילה==
ברבי מספרת סיפור לאחותה הקטנה קלי, שלא בטוחה בקשר ליכולות הציור שלה על רפונזל החיה כמשרתת של גוטל הרעה במקום מרוחק ביער וגדלה כל חייה במחשבה שגוטל הצילה אותה מנטישה בינקותה, למרות שזו חטפה אותה מהוריה.

רפונזל מתחברת עם דרקון וארנב, ומציירת ציורים של מקומות אליהם היא חולמת ללכת יום אחד כשתהייה חופשייה. גוטל אינה אוהבת תחביב זה של רפונזל וטוענת כי רפונזל אינה מעריכה את מה שהיא עושה עבורה, בסוף הסרט רפונזל מתאחדת עם הוריה האמיתיים וקלי, אחותה של ברבי, מרגישה ביטחון בקשר לכישרון הציור שלה.

== קול ודיבוב הדמויות ==
{| class="wikitable" border="1"
|-
! דמות
! מדבב/ת בגרסה העברית
|-
| ברבי / רפונזל / גותל || גיתית שובל
|-
| סטפן / שומר רזה || דן שצברג
|-
| פנלופה || שגית שמיר
|-
| הובי || רון דרויאן
|-
| לורנה || אריאל שמיר
|-
| המלך וילהלם || אריק עשת
|}

== קישורים חיצוניים ==

קטגוריה:סרטים אמריקאיים
קטגוריה:סרטי 2002
קטגוריה:סרטי ברבי
קטגוריה:סרטי אנימציה ממוחשבת
קטגוריה:פעמונית (מעשייה)
קטגוריה:סרטים המבוססים על בובות אופנה
דייגו קלימוביץ'

דייגו פרננדו קלימוביץ (בספרדית: Diego Fernando Klimowicz, נולד ב-6 ביולי 1974 בקילמס שבארגנטינה) הוא כדורגלן עבר ארגנטינאי ששיחק לאורך הקריירה בעמדת החלוץ בקבוצות שונות בארגנטינה, בספרד ובגרמניה.

==קריירת מועדונים==
קלימוביץ' החל בשנת 1993 את קריירת הבוגרים באינסטיטוטו דה קורדובה, ששיחקה אז בליגת המשנה הארגנטינאית. לקראת עונת 1996/97 נמכר קלימוביץ' למועדון הספרדי ראיו ואיקאנו, ששיחק אז בליגת העל הספרדית. בעונתו הראשונה במועדון הבקיע קלימוביץ' 11 שערים בליגה ושבעה שערים בגביע המלך שזיכו אותו בתואר מלך השערים של הגביע, אך ראיו ואיקאנו נשרה בתום עונה זו אל ליגת המשנה הספרדית. את עונת 1997/98 פתח קלימוביץ' בליגת המשנה עם ראיו ואיקאנו, אך בפגרת החורף חזר לליגה הבכירה כאשר עבר לריאל ואיאדוליד, שם הבקיע שלושה שערים עד לתום העונה, ונשאר בוויאדוליד עונה נוספת, בה הבקיע שער אחד בלבד. לקראת עונת 1999/00 חזר קלימוביץ' לארגנטינה כאשר חתם בלנוס, שם חזר להבקיע במספרים דו ספרתיים, 16 שערים בעונה הראשונה ו-17 שערים בעונה השנייה. את עונת 2001/02 החל קלימוביץ' בלנוס, והבקיע שמונה שערים עד לפגרת החורף, בה עבר לוולפסבורג מהבונדסליגה, והוסיף עוד עשרה שערים עד לתום העונה. 

קלימוביץ' נשאר בוולפסבורג עוד חמש עונות מלאות, כאשר בעונת 2003/04 הבקיע 15 שערי ליגה ובעונת 2005/06 הבקיע 12 שערי ליגה. בתום עונת 2006/07, לאחר חמש עונות וחצי בוולפסבורג, בהן הבקיע קלימוביץ' 57 שערי ליגה ב-149 הופעות, וקבוצתו הייתה לרוב בחצי העליון של הטבלה, עזב קלימוביץ' את וולפסבורג, וחתם בבורוסיה דורטמונד. בעונתו הראשונה בדורטמונד הבקיע קלימוביץ' שישה שערי ליגה וארבעה שערים בגביע הגרמני, שבו הגיעה בורוסיה דורטמונד לגמר, והפסידה 2-1 לבאיירן מינכן בהארכה, כאשר קלימוביץ' נכנס כמחליף בדקה ה-71 במקומו של אלכסנדר פריי. את עונת 2008/09 החל קלימוביץ' בדורטמונד, אך לא הבקיע כלל בחצי העונה הראשון במשחקי הליגה, ובפגרת החורף עבר לבוכום, שם הבקיע ארבעה שערים בחצי השני של העונה, וסייע לקבוצה להינצל מירידה לבונדסליגה השנייה. בעונת 2009/10 קלימוביץ' נשאר בבוכום והבקיע ארבעה שערים עד לחודש מרץ 2010, בו הודיע על פרישה ממשחק פעיל בגין פציעה חוזרת בירך. בוכום נשרה לבונדסליגה השנייה בתום עונה זו. בדצמבר 2010 חזר קלימוביץ' מהפרישה וחתם על חוזה לעונה אחת באינסטיטוטו דה קורדובה, מועדון נעוריו, שם שיחק שמונה משחקים ופרש בשנית.

==קריירה בינלאומית==
סבו של קלימוביץ' נולד בפולין לפני מלחמת העולם השנייה, בשטח שהיום שייך לאוקראינה. מסיבה זו, קלימוביץ' היה יכול לבחור אם לשחק בנבחרת פולין, נבחרת אוקראינה או לייצג את מולדתו בנבחרת ארגנטינה. בסופו של דבר, קלימוביץ' לא שיחק באף נבחרת לאומית.

==חיים אישיים==
אחיו הצעיר של דייגו קלימוביץ', חאבייר קלימוביץ', הוא כדורגלן פעיל המשחק כשוער בקבוצת אמלק מליגת העל האקוודורית, ולזכותו שתי הופעות בנבחרת אקוודור.

==תארים==
עם ראיו ואיקאנו:
* מלך השערים של גביע המלך: 1996/97

==קישורים חיצוניים==

קטגוריה:כדורגלנים ארגנטינאים
קטגוריה:חלוצי כדורגל ארגנטינאים
קטגוריה:קילמס: כדורגלנים
קטגוריה:כדורגלני אינסטיטוטו דה קורדובה
קטגוריה:כדורגלני ראיו ואיקאנו
קטגוריה:כדורגלני ריאל ואיאדוליד
קטגוריה:כדורגלני לנוס
קטגוריה:כדורגלני וולפסבורג
קטגוריה:כדורגלני בורוסיה דורטמונד
קטגוריה:כדורגלני בוכום
קטגוריה:ארגנטינאים שנולדו ב-1974
Wray 17-96

Wray 17-96 הוא כוכב בעל בהירות נראית גבוהה הממוקם בקבוצת הכוכבים עקרב, במרחק של 15,000 שנות אור (4,600 פארסק) מכדור הארץ. הוא משוער ככוכב משתנה כחול ובהיר (LBV).

Wray 17-96 בעל בהירות מוחלטת של 10.9- (בהירות חזקה פי 1.8 מיליון מהשמש), מה שעושה אותו לאחד הכוכבים בעלי עוצמת ההארה הגדולים ביותר הידועים לאנושות. סיווגו הספקטרלי מוזר, הוא מראה פליטה ובליעה לעיתים באותו הזמן.
Wray 17-96 בעל טמפרטורה של 13,000 קלווין ובהירות נראית של 13.
==קישורים חיצוניים==
* 

קטגוריה:קבוצת הכוכבים עקרב
קטגוריה:משתנים כחולים ובהירים
החלטה 69 של מועצת הביטחון של האו"ם

החלטה 69 של מועצת הביטחון של האומות המאוחדות היא החלטה של מועצת הביטחון של האו"ם, אשר אומצה בתאריך 4 במרץ 1949, המליצה לקבל את מדינת ישראל כחברה באו"ם. 

בעקבות הגשת המועמדות של ישראל לחברות באו"ם, קבעה מועצת הביטחון כי ישראל היא מדינה שוחרת שלום, והמליצה לעצרת הכללית של האומות המאוחדות להעניק לה חברות בארגון. המלצה זו מומשה כחודשיים מאוחר יותר, כאשר החליטה העצרת הכללית של האו"ם לקבל את ישראל כחברה באו"ם, בהחלטה 273 שהתקבלה ב-11 במאי 1949.

מלבד מצרים שהתנגדה להחלטה, והממלכה המאוחדת שנמנעה, הצביעו יתר חברות האו"ם בעד.

==קישורים חיצוניים==
* [http://www.un.org/en/ga/search/view_doc.asp?symbol=S/RES/69(1949) הנוסח המלא של ההחלטה], באנגלית ובצרפתית

69
קטגוריה:1949 בישראל
קטגוריה:ישראל: היסטוריה
69
69
69
NGC 7635

NGC 7635 (נקראת גם ערפילית הבועה, Sharpless 162, ו Caldwell 11) היא אזור H II, ערפילית פליטה בקבוצת הכוכבים קסיופאה. הערפילית שוכנת קרוב לצביר הכוכבים הפתוח M52. הערפילית התגלתה בשנת 1787 על ידי ויליאם הרשל.

הערפילית נוצרת על ידי רוח השמש של BD+60 2522, כוכב חם צעיר בעל בהירות נראית של 8.7 ומסה של 44 מסות שמש. הכוכב ממוקם במרכז הערפילית.

הערפילית ממוקמת ליד ענן גרעיני המכיל הרחבה של הערפילית כשהוא עצמו מושפע מהכוכב הצעיר החם, מה שגורם לו לזהור.

== תצפית ==
עם טלסקופ של 10 אינץ' (250 מ"מ) הערפילית תיראה עמומה עם הילה מסביב לכוכב. עם טלסקופ של 16-18 אינץ' (460 מ"מ) אפשר להבחין שהערפילית העמומה אינה סדורה.

==קישורים חיצוניים==

* 

קטגוריה:קבוצת הכוכבים קסיופאה
קטגוריה:ערפיליות פליטה
קטגוריה:הקטלוג הכללי החדש
BD+60 2522

BD+60 2522 הוא כוכב בהיר, חם וצעיר בעל סיווג ספקטרלי O6.5III, בעל בהירות נראית של 8.67 ומסה של 44 מסות שמש בקבוצת הכוכבים קסיופאה. הכוכב שוכן במרכז הערפילית NGC 7635 שנוצרה מרוח השמש שלו. 

הסיווג המוחלט של הכוכב אינו קבוע, עם מספר תופעות מוזרות וחוסר עקביות בין מראהו של הכוכב עצמו והשפעותיו על הערפילית, אך הוא ככל הנראה ענק כחול בעל בהירות נראית גבוהה וטמפרטורה הנעה בסביבות 37,500 קלווין.

==קישורים חיצוניים==
* 

==הערות שוליים==

קטגוריה:קבוצת הכוכבים קסיופאה
קטגוריה:ענקים מסוג O
קארספורום

קארספורום (קָאְרְספוֹרוּם; מאנגלית: Cars-Forum) הוא אתר, פורטל וקהילת פורומים ישראלי של חובבי רכב הכולל מעל 120,000 חברי פורום שכתבו למעלה מ-5,600,000 הודעות והוא הגדול מסוגו בישראל (נכון למאי 2016).

על פי מדד Similar web, בחודש נובמבר 2018 ביקרו באתר מעל 1,040,000 מבקרים.

== היסטוריה ==
אתר הרכב CarsForum נוסד בשנת 2002 על ידי היזם שלומי צרפתי, כבית וירטואלי לקהילה שכללה אז כמה עשרות בודדות של גולשים. מאז הלך וגדל האתר בקצב מהיר וצבר פופולריות רבה. באתר רשומים למעלה מ-120 אלף חברים המשתתפים באופן פעיל בשלל דיונים המקיפים את כל עולם הרכב. כמות המשתמשים שהיו מחוברים ביחד הגיע ל-5,300.

== תוכן האתר ==
==== מגזין וקטלוג רכב ====
מערכת התוכן של האתר מתעדכנת באופן שוטף בחדשות רכב ומבצעת מבחני דרכים כמעט לכל הרכבים החדשים שמשווקים בישראל. מגזין הרכב של האתר מתעדכן על בסיס יומי במידע על עולם הרכב.

קטלוג הרכב של האתר כולל מידע טכני על כל הרכבים שווקו בישראל משנות ה-90 ועד היום. הקטלוג כולל, מלבד נתונים טכניים רשמיים, גם מידע אמיתי מהשטח שנכתב על הרכבים בפורומים השונים וכן חוות דעת ונתוני צריכת דלק אמיתיים של משתמשים.

בפורומים של האתר פעילים יבואני רכב בישראל, וניתן לפנות אליהם ישירות כדי לקבל מידע על כלי רכב, הצעות מחיר, לקבוע נסיעות מבחן ולקבל שירות של לפני ואחרי הקניה.

==== מערכת הפורומים ====
באתר למעלה מ-20 פורומים שונים בנושאי הרכב: 'רכב כללי', 'טכני אחזקה וטיפולים', 'ייעוץ ברכישת רכב', 'שיפורים - כוח אחיזה ומה שביניהם', 'אסתטיקה לרכב', 'רכבי אספנות', 'פורום משפטי', 'פורום רכבי שטח' ועוד. ההרשמה לפורומים הנה חינם ואינה דורשת תשלום. את מערכת הפורומים מנהל צוות האתר ומשתמשי הפורום הוותיקים שרצו בכך וקיבלו אישור ממנהל הפורום.

בפורום חברים בעלי מקצוע, חובבי רכב ובעלי רכבים שונים, המתייעצים ומייעצים זה לזה. 

==== מדריך העסקים ====
האתר כולל מדריך עסקים פעילים בעולם הרכב לגולשיו. לצד מידע על העסק, כתובתו ודרכי יצירת קשר ניתן למצוא גם חוות דעת אמיתיות של לקוחות שביקרו בעסק על מנת להחליט האם אכן מדובר בעסק המתאים ביותר עבורכם.
== קישורים חיצוניים ==
* 
* [https://web.archive.org/web/20160519075928/http://www.carsforum.co.il/vb/ פורום אתר קארספורום]

קטגוריה:אתרי אינטרנט ישראליים
פול קוראזי

פול קוראזי (בצרפתית: Paul Corazzi, 1910, מרסיי – 1995, פרפיניאן) היה חבר בתנועת ההתנגדות הצרפתית וחסיד אומות העולם מצרפת.

==קורות חיים==
פול קוראזי היה ממשפחה שבמקורה הגיעה מקורסיקה.

===פעילות להצלת יהודים במהלך מלחמת העולם השנייה===
בתקופת כיבוש צרפת על ידי גרמניה הנאצית היה קוראזי פקיד בכיר במחוז פירנה-אוריינטל (Pyrénées-Orientales) שבדרום צרפת ונציג המחוז במחנה הריכוז ריווזאלט (Rivesaltes) בדרום צרפת, ליד הגבול עם ספרד. שם רוכזו יהודים שברחו ממרכז אירופה בתקופה של ראשית שלטונם של הנאצים בגרמניה, וכן יהודים שגורשו על ידי גרמניה הנאצית מבאדן-וירטמברג בסוף 1940. בין החודשים יולי ונובמבר 1942 השקיע קוראזי מאמצים בניסיונות להציל בני נוער יהודיים מגירוש למזרח אירופה. זאת עשה בשיתוף ארגוני סעד והצלה יהודיים ולא יהודיים, בהם Secours Suisse, ארגון סיוע שווייצרי לילדים יהודים שייסד מוריס דובואה. 

קוראזי פנה להורים יהודים ופעל כדי להשיג את הסכמתם של ההורים להוצאת ילדיהם ממחנה ריבסאלט כדי להצילם לפני שיגורשו, וזאת למרות המחיר הכבד - פרידת בני הנוער מהוריהם והצורך של ההורים לסמוך על הזרים בידיהם היו מופקדים בני הנוער. באופן זה הצליח להציל קוראזי 25 צעירים יהודיים, ילדים ובני נוער. בחלק מהמקרים הוציא קוראזי את הילדים מרכבת הגירוש, ולעיתים - לאחר שהרכבת כבר החלה לנסוע. פעילה נוספת להוצאת ילדים יהודים ממחנה זה הייתה לויס גנדן.

בזכות תפקידו הפקידותי הצליח קוראזי לזייף את מסמכי הזהות של צעירים אחרים רבים ולשדך להם גילים צעירים יותר מכפי שהיו בפועל. כך פחת הסיכוי שעם היתפסם, יגורשו הצעירים, מכיוון שההוראות קבעו שיהודים יגורשו רק מגיל 16 ומעלה. עשרות צעירים יהודים נוספים ניצלו באופן זה על ידי פעולתו של קוראזי. רבים מהם הועברו לבתי ילדים שהתקיימו בתמיכת ה"אוז"ה" ו-Secours Suisse. חלקם הועברו אל מעבר לגבול ספרד או שווייץ ושם ניצלו במשך תקופת המלחמה והשואה.

בנוסף לכך ניסה קוראזי ככל יכולתו לשפר את תנאי חייהם של האסירים הכלואים במחנה ריבסאלט וכן את תנאי שהותם ברכבות של המגורשים.

==הנצחה והכרה==
ב-1989 הכיר יד ושם בפול קוראזי בתור חסיד אומות העולם.

לקוראזי הוענקו אות לגיון הכבוד הצרפתי וכן אותות כבוד צרפתיים נוספים.

==קישורים חיצוניים==
* 

==הערות שוליים==

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:חברי תנועת ההתנגדות הצרפתית
קטגוריה:מקבלי אות לגיון הכבוד
קטגוריה:צרפתים שנולדו ב-1910
קטגוריה:צרפתים שנפטרו ב-1995
יו אס רובוטים ואנשים מכניים

יו אס רובוטים ואנשים מכניים בע"מ (באנגלית: U.S. Robots and Mechanical Men, Inc<ref>בתרגום אחר רובוטים ואנשים מכניים ארצות הברית</ref>) היא חברת רובוטים בדיונית הפועלת ביצירות מאת אייזק אסימוב. לפי אסימוב, החברה שומרת את שמה גם לאחר שארצות הברית כבר חדלה מלהתקיים וכדור הארץ נעשה לכפר גלובלי ומשמעותן של מדינות הלך ופג.

==היסטוריה בדיונית של החברה==
החברה הוקמה בשנת 1982 על ידי לורנס רוברטסון. ד"ר סוזן קלווין הייתה הרובופסיכולוגית הראשונה שלהם, ובמשך שנים רבות הייתה גם הרובופסיכולוגית היחידה שלהם. היא דמות ראשית ברבים מסיפוריו הקצרים של אסימוב, שם היא מתמודדת עם בעיות שונות אצל הרובוטים. בסיפורי רובוטים אחרים מוזכרים גרגורי פאוול ומייקל דונובן, מהנדסי שטח של החברה, המנסים לאתר בעיות בעבודתם של רובוטים. בנוסף לכך מוזכרים בסיפורים הקצרים גם אלפרד לנינג ופיטר בוגרט, מנהלי המחקר של התאגיד.

המקום הפיזי של החברה אינו ברור. ככל הנראה מפעלים של החברה הוקמו בחלקים גדולים של העולם, אך לפי הסיפור "רובוט אל-76 תעה בדרכו", המפעל הראשי אמור להיות ממוקם בסקנקטדי, ניו יורק.

בסיפור לתפוס ארנבת, מופיע המוטו הלא רשמי של החברה: "אף עובד לא עושה את אותה טעות פעמיים, הוא מפוטר בפעם הראשונה".

רוברטסון ושותפיו מנסים כל הזמן להעלים את מה שנקרא "תסביך פרנקנשטיין", ולהוכיח לעולם שרובוטים לא מסוכנים. למרות זאת בסיפור אחד קלווין מציגה גישה אחרת: לאפשר לאנשים לדעת מה הסכנה, וכך להגדיל את הריגוש שברובוטים, ולהפוך את הרובוטים ליותר פופולריים בציבור.

== סרט ==
החברה הופיעה בסרט אני, רובוט, תחת השם "רובוטיקה ארצות הברית" (או .U.S.R). לפי הסרט (שמתרחש בשנת 2035) החברה היא בת 15, והוקמה בשנת 2020 על ידי לורנס רוברטסון, אז איש עסקים צעיר, וד"ר אלפרד לנינג. בשנת 2035, בה מתרחש הסרט, החברה היא החברה החזקה ביותר בארצות הברית והמטה שלה ממוקם בשיקגו.

==ראו גם==
* מוח פוזיטרוני
* שלושת חוקי הרובוטיקה
* סדרת הרובוטים

==הערות שוליים==

*
קטגוריה:אייזק אסימוב
נשף סיום (סרט)

נשף סיום (באנגלית: Prom) הוא סרט אמריקאי מסוגת קומדיית נעורים משנת 2011.

==עלילה==
הזמן מתקרב לנשף הסיום השנתי של בוגרי התיכון, נובה היא חברה בוועדת המארגנים של הנשף ביחד עם חברייה מיי, אלי, ברנדון ורולו. הם כבר סיימו להכין את הקישוטים והתפאורה לנשף והכול כבר מוכן ונובה מקווה שברנדון, בו היא מאוהבת, יציע לה ללכת לנשף ביחד עמו. בנוסף לכך שהרבה מחכים ומתרגשים לקראת הנשף האירוע מהווה גם מקור לדאגה כמו לשמשל שלוייד מתלונן בפני אחותו החורגת טס שאין לו מישהי ללכת איתה ביחד לנשף והיא ממליצה לו להזמין מישהי לנשף ולא משנה מי ומיי מגלה שהיא והחבר שלה התקבלו ללימודים בשתי אוניברסיטאות שונות. ג'ורדן מוצאת עגיל במכונית של החבר שלה וחוששת שהוא בוגד בה ומנהל בית הספר מציב בפני ג'סי תנאי שאם לא יעזור לנובה בהכנות לקראת נשף הסיום הוא לא יוכל להיות בעל דיפלומה של בוגר תיכון.

== שחקנים ==
* איימי טיגרדן - נובה פרסקוט
* תומאס מקדונל - ג'סי ריצ'טר
* דניאל קמפבל - סימון דניאלס
* קמרון מונאהן - קורי דויל
* נולן סוטילו - לוקאס ארנז
* ניקולס בראון - לויד
* יין צ'נג - מיי קוואן
* ג'ארד קוסניץ - ג'סטין ווקסלר
* דבון ניקסון - טיילר בארסו
* קיילי בונבורי - ג'ורדן לונדלי
* רייני רודריגז - טס' טוראס
* ג'ונת'ן קלץ - ברנדון רוברטס
* כריסטין אליז - סנדרה ריצ'טר
* פיית' פורד - קיטי פרסקוט
* דין נוריס - פרנק
* ג'ו אדלר - רולו

==קישורים חיצוניים==
* 

קטגוריה:סרטים באנגלית
קטגוריה:סרטי 2011
קטגוריה:סרטי נעורים אמריקאיים
קטגוריה:סרטי קומדיה אמריקאיים
קטגוריה:סרטים על נשף הסיום
משחק חצי פתוח

משחק חצי פתוח או פתיחה א-סימטרית ובשמה הנוסף פתיחת חייל המלך הבודד היא פתיחת אב בשחמט שמאופיינת ברצף המהלכים הבאים:

הלבן משחק 1. ה4 והשחור עונה לא סימטרית (כל מהלך מלבד 1...ה5) .

== דוגמאות למשחק חצי פתוח ==
* 1. ה4 א5 - הגנת קורן סטלאק.
* 1. ה4 א6!? - הגנת סיינט ג'ורג'.
* 1. ה4 פ-א6 - הגנת לאמינג.
* 1. ה4 ב-6 - הגנה יוונית.
* 1. ה4 ג5 - הגנה סיציליאנית.
* 1. ה4 ג6 - הגנת קארו-קאן.
* 1. ה4 פ-ג6 - הגנת נימצוביץ'.
* 1. ה4 ד5 - הגנה סקנדינאבית.
* 1. ה4 ד6 2. ד4 ו5 - הגנת בלוג.
* 1. ה4 ד6 2. ד4 פ-ו6 3. פ-ג3 ג6 - פתיחה צ'כית.
* 1. ה4 ד6 2. ד4 פ-ו6 3. פ-ג3 ז6 - פתיחת פירץ.
* 1. ה4 ה6 - הגנה צרפתית.
* 1. ה4 ו5 - הגנת פרד.
* 1. ה4 ו6 - הגנת בארנס.
* 1. ה4 פ-ו6 - הגנת אלכין.
* 1. ה4 ז5 - פתיחת בורג.
* 1. ה4 ז6 - הגנה מודרנית.
* 1. ה4 ח5 - הגנת גולדשמיט.
* 1. ה4 ח6 - הגנת קאר.
* 1. ה4 פ-ח6 - הגנת אדמס.

== ראו גם ==
* תורת הפתיחות בשחמט
* אנציקלופדיית פתיחות שחמט

== קישורים חיצוניים ==
* דייוויד הופר וקן ויילד , מדריך אוקספורד לשחמט , הוצאת אוניברסיטת אוקספורד, 1992
* ניק דה פיירמיאן, פתיחות שחמט מודרניות, רנדום האוס, מהדורה חמש עשרה, 2008

קטגוריה:פתיחות שחמט
תרבה שם אדם...?

תרבה שם אדם...? (באנגלית: ?...Breeds There a Man) הוא סיפור מדע בדיוני קצר מאת אייזק אסימוב. הסיפור פורסם לראשונה בגיליון יוני 1951 של Astounding. הסיפור תורגם לעברית בשנת 1969 בקובץ שקיעה תחת השם "הגדל שם אדם...?", ותורגם שנית בשנת 2011 בספר כתבי אייזק אסימוב כרך 3.

== עלילה ==
אלווד רלסון, פיזיקאי מבריק, אך מופרע נפשית, השתכנע כי האנושות היא ניסוי גנטי, המבוקר על ידי חייזרים. התנהגותו הופכת לבלתי יציבה, והוא חש נטיות אובדניות.

אלווד יוצר השוואה בין התקדמות האנושות לצמיחה של חיידקים, וטוען כי האנושות כבר הולידה זנים מיוחדים עבור תכונות שונות (למשל יכולת אמנותית), וכי גידול כזה היה מה שגרם לרנסאנס. לפי אלווד, הנסיניים משתמשים בטבעת פניצילין, תחום הרג, הגורם לבני האדם להרוג אחד את השני, אם היכולות שלהם גדלות יותר מדי, ומסכנות את הנסיינים. הזן האחרון החל את המהפכה התעשייתית, ופיתוחה במשך כמאה שנה הפכה אותו למסוכן מאוד, ולכן הנסיינים מתכוונים להשתמש בפצצת האטום, כדי לגורם למדינות המתועשות להרוג אחת את השנייה. רלסון, העובד על יצירת שדות כוח להגנה מפני פצצות אטום, חש בנטיות אובדניות, שלטענתו נשתלו על ידי מבצעי הניסוי, כדי שלא יצליח להשלים את עבודתו ולהגן על האנושות.

בהשגחתו של הפסיכיאטר ד"ר בלאושטיין, רלסון מצליח לעזור למדענים אחרים בתכנון שדה הכוח, אך לאחר ששדות הכוח נוצרים בהצלחה, רלסון מתאבד. מאוחר יותר, המהנדס הראשי של מחולל האנרגיה, שמעולם לא דיבר עם רלסון ולא ידע על אמונותיו, מתאבד אף הוא, מה שגורם לבלאושטיין לפקפק בהנחתו כי רלסון היה משוגע.

קטגוריה:סיפורים קצרים מאת אייזק אסימוב
קטגוריה:יצירות משנת 1951
אוטומטונופוביה

אוטומטונופוביה (באנגלית: Automatonophobia) הוא מונח המייצג פוביה מייצוג של בני אנוש, העשוי לכלול פחד מבובות, דחלילים, פסלי שעווה או רובוטים דמויי אדם.

==גורמים==
הגורם לאוטומטונופוביה אינו ברור, אם כי ישנן תאוריות שהפחד נובע מהציפייה להתנהגות מסוימת אצל בני אנוש, וכאשר הייצוג אינו מפגין את ההתנהגות, המוח מזהה אותו כדבר מה מסוכן או דוחה – כגופה, למשל, או כחולה מסוכן. כחלק מהמחקר על פחד של בני אנוש מייצוגים שונים הוצע מודל עמק המוזרות המתאר את הפחד של בני אנוש מחפצים הדומים להם.

==תסמינים==
בספרו "ממה אתה מפחד?" תיאר החוקר ג'ון ווד את הסובלים מאוטומטונופוביה. "אדם הסובל מהפוביה עשוי לחוש פעמת, התקפי חרדה, קוצר נשימה, נשימה מהירה, בחילות, הקאות, שלשולים, רעידות, זיעה קרה, סחרחורת, נדודי שינה או רגישות מוגברת לצלילים ואורות."

==טיפול==
כמו פוביות רבות, ניתן לטפל באוטומטונופוביה בעזרת שיטות שונות של פסיכותרפיה. בניגוד לפוביות כמו פחד מגבהים לא ניתן להימנע בקלות ממקור הפחד (מאחר שבובות נמצאות בכל מקום), ולכן טיפול מומלץ יהיה הקהיה שיטתית או טיפול בהצפה.

==ראו גם==
* פוביה ספציפית
* תסביך פרנקנשטיין

קטגוריה:פוביות
היפר-גרעין

היפר-גרעינים הם גרעיני אטומים, הכוללים לא רק פרוטונים ונייטרונים כי אם גם חלקיקים נדירים הנקראים היפרונים. כ-100,000 נוצרו בניסוי שנקרא FINUDA, שנערך במאיץ דפני במעבדה הלאומית בפרצקטי.

זמן חייהם של היפר-הגרעינים קצר במיוחד, פחות ממיליארדית השנייה. ואולם, מדענים מקווים שהם יסייעו בחקר הכוח הגרעיני החלש, אחד מארבעת הכוחות היסודיים בטבע, ובחקר רגעיו הראשונים של היקום.

==קישורים חיצוניים==
*[http://www.zmescience.com/science/physics/physicists-discover-rare-hypernucleus-a-component-of-strange-matter/ Physicists discover rare hypernucleus, a component of strange matter], באתר ZME Science

קטגוריה:פיזיקה גרעינית
אלינה גורגיו

שמאל
אלינה שטפניה גורגיו (ברומנית: Alina-Ștefania Gorghiu; נולדה ב-16 בספטמבר 1978) היא פוליטיקאית רומנית חברת המפלגה הלאומית ליברלית ונציגת מחוז טימיש בסנאט של רומניה מאז 2016. בשנים 2008 עד 2016 כיהנה כנציגת בוקרשט בבית הנבחרים של רומניה. היא כיהנה כיושבת ראש המפלגה מדצמבר 2014 עד דצמבר 2016. ביוני 2023 מונתה לשרת המשפטים.

==ביוגרפיה==
גורגיו נולדה בטקוץ' שבמחוז גאלאץ ברומניה. ב-2001 סיימה תואר ראשון במשפטים מאוניברסיטת בוקרשט, ב-2007 סיימה תואר שני בתקשורת ויחסי ציבור מ-SNSPA, 
ב-2008 סיימה תואר ראשון נוסף מהפקולטה לכלכלה, משפטים וניהול של אוניברסיטת פיטשט. ב-2012 סיימה לימודי דוקטורט במשפטים באוניברסיטת יאשי עם התמחות במשפט פלילי. בשנים 2005 עד 2012 שימשה שותפה במשרד עורכי דין פרטי, היא שימשה סגנית נשיאה של ארגון המגשרים ברומניה, כיהנה כדיינת בבית הדין הבינלאומי לבוררות עסקית, ומרצה למשפטים באוניברסיטת Creștină Dimitrie Cantemir שבבוקרשט. 

ב-2002 הצטרפה למפלגה הלאומית ליברלית (PNL), בשנים 2004 עד 2008, כיהנה כחברת מועצה ברובע סקטור 5 של בוקרשט. ב-2008 נבחרה לנציגת בוקרשט בבית הנבחרים הרומני. בשנים 2010 עד 2012 כיהנה כיושבת ראש וועדת המשפטים, המשמעת והחסינויות בבית הנבחרים. ב-2014 מונתה לדוברת המפלגה הלאומית ליברלית ולאחר שקלאוס יוהאניס החל לכהן כנשיא רומניה בדצמבר 2014, נבחרה גורגיו להחליפו כיושבת ראש המפלגה, תפקיד אותו היא חלקה עם וסילה בלאגה. היא הייתה בכך האדם הצעיר ביותר והאישה הראשונה שנבחרה לתפקיד.

בבחירות לפרלמנט הרומני שנערכו בדצמבר 2016, נחלה מפלגת PNL תבוסה ואיבדה חלק משמעותי מכוחה בשני הבתים. בעקבות ההפסד הודיעה גורגיו על התפטרותה מראשות המפלגה. גורגיו עצמה נבחרה לסנאט של רומניה כנציגת מחוז טימיש. ביוני 2022 מונתה לנשיאה בפועל של הסנאט בעקבות התפטרותו של פלורין קיצו.

ב-2016 נישאה ללוצ'יאן איסר ולזוג נולד בן במאי אותה שנה.

==קישורים חיצוניים==

* 
* [http://www.mondonews.ro/biografie-alina-gorghiu-cine-este-prima-femeie-de-la-conducerea-pnl/ ביוגרפיה של אלינה גורגיו] באתר mondonews.ro 

קטגוריה:חברי הפרלמנט הרומני
קטגוריה:פוליטיקאיות רומניות
קטגוריה:רומניות שנולדו ב-1978
קטגוריה:שרי המשפטים של רומניה
עבד אל-באקי סחראוי

עבד אל-באקי סחראוי (בערבית: عبد الباقي صحرواي; )

סחראוי נולד ב בקונסטנטין באלג'יריה. ב-1931 גויס לצבא הצרפתי. לאחר מכן עבר לאלג'יר, שם היה מעורב באגודת המלומדים המוסלמים. ב-1990, היה בין מקימי חזית הישועה האסלאמית (FIS). אחרי שהחלה מלחמת האזרחים האלג'יראית, הוא ברח לפריז, משם הוא הטיף לג'יהאד כנגד ממשלת אלג'יריה, אך התנגד להרחבתו לצרפת, מה שהיה הסיבה להתנקשות בו ב-11 ביולי 1995 על ידי הקבוצה האסלאמית החמושה (GIA). בעקבות מותו אירעה סדרת פיגועים בצרפת.

קטגוריה:אלג'יראים
קטגוריה:טרור בצרפת
קטגוריה:ילידי 1910

קטגוריה:נפטרים ב-1995
סברינה דה ריטה

סברינה דה ריטה (הולדשטיין) (נולדה ב-1 ביוני 1969) היא אמנית רב-תחומית: משוררת, צלמת, ציירת, ומוזיקאית.

==ביוגרפיה==
סברינה דה ריטה נולדה בקנדה, עלתה לישראל בגיל חמש עם אמה וגדלה בקיבוץ עמיעד שבגליל העליון. בגיל 12 עברו לחיפה. בעלת תואר ראשון בהיסטוריה מאוניברסיטת חיפה.

דה ריטה החלה לכתוב שירה בהיותה בת 13. כיום היא חברה באגודת הסופרים העבריים בישראל. שיריה פורסמו בבמות שונות, בהן אתר ynet, אנתולוגיה מקוונת לשירה עברית, כתב העת ביטאון שירה, ואתר שירה חברתית. נכון למאי 2016 יצאו לאור שבעה ספרי שירה שלה. סגנון כתיבתה וידויי. היא פעילה בתחום השירה בחיפה, מארגנת ומנחה אירועי שירה.

בתום שירותה הצבאי למדה מוזיקה באקדמיה למוסיקה בירושלים, במחלקת זמרה. חלק משיריה זוכים ללחן ולביצוע מוזיקלי על ידה. בנוסף, למדה ציור בבית האמנים על-שם שאגאל בחיפה, והשתתפה בתערוכת אמנים אורחים במקום. חברה באגודת הציירים והפסלים בישראל, חיפה והצפון. כיום לומדת צילום ומרבה לצלם את נופי חיפה. צילומיה מתפרסמים לעיתים קרובות בגיליונות כתב העת ביטאון שירה.

מתגוררת בחיפה.

==ספרים פרי עטה==
* שד ופיה (תל אביב: גוונים, 2005)
* בשוט אחד (תל אביב: גוונים, 2006)
* ינשופים (מבשרת ציון: צבעונים, 2008)
* שירים על הסף (חיפה: אחוזה-חיפה, 2011)
* החטא השמיני (חיפה: אחוזה-חיפה, 2012)
* שתיקות (חיפה: אחוזה-חיפה, 2013)
* האם כנף יכולה לעוף (תל אביב: חבר לעט, 2015)
* נצנוצי חופש ( חיפה: אחוזה-חיפה, 2019)
*האסופים - נובלה אלגורית (חיפה: ספרים קטנים, 2023)

==לקריאה נוספת==
* הערך "סברינה דה-ריטה" בלקסיקון החיפאים, אישים ודמויות בחיפה, מאת ד"ר שי חורב, דוכיפת הוצאה לאור, עמ' 120, 2018, חיפה.
* יובל גלעד, [https://www.yekum.org/2013/09/%D7%94%D7%A2%D7%93%D7%99%D7%A0%D7%95%D7%AA-%D7%94%D7%A4%D7%95%D7%A6%D7%A2%D7%AA-%D7%A9%D7%9C-%D7%A1%D7%91%D7%A8%D7%99%D7%A0%D7%94-%D7%93%D7%94-%D7%A8%D7%99%D7%98%D7%94/ העדינות הפוצעת של סברינה דה ריטה], יקום תרבות, 21 בספטמבר 2013.

==קישורים חיצוניים==
* 
* [https://sabrinaderita.wordpress.com הבלוג של סברינה דה ריטה]
* 
* [http://www.nillydagan.com/סופ-ש-שירה-מספר-34-4-7-2013/659-סברינה-דה-ריטה שירים] באנתולוגיה מקוונת לשירה עברית
* 
* [http://social-poetry.co.il/סברינה-דה-ריטה-שייכת שיר] באתר שירה חברתית, ספטמבר 2013
* [https://www.youtube.com/watch?v=dkh7HuHkdYQ סברינה דה ריטה שרה את שירה "פרפרים"], יולי 2011
* [https://www.youtube.com/watch?v=0i8MhT9Smqg סברינה דה ריטה שרה את שירה "את חלמת"], יולי 2013
* [https://www.youtube.com/watch?v=kw6OoZ-nE1Y סברינה דה ריטה מקריאה את שירה "דרכון לירח"], אפריל 2015

קטגוריה:בוגרות האקדמיה למוסיקה ומחול בירושלים
קטגוריה:בוגרי האקדמיה למוסיקה ולמחול בירושלים
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:אמניות ישראליות
קטגוריה:מוזיקאיות ישראליות
קטגוריה:מוזיקאים ישראלים
קטגוריה:ציירות ישראליות
קטגוריה:ציירים ישראלים
קטגוריה:צלמות ישראליות
קטגוריה:צלמים ישראלים
קטגוריה:חיפה: אישים
קטגוריה:עמיעד: אישים
קטגוריה:ישראליות ילידות קנדה
קטגוריה:ישראלים ילידי קנדה
קטגוריה:עולות בשנות ה-1970
קטגוריה:עולים בשנות ה-1970
קטגוריה:ישראליות שנולדו ב-1969
קטגוריה:ישראלים שנולדו ב-1969
צחנן מבאיש

צחנן מבאיש - תרמילים וזרעים
צחנן מבאיש (שם מדעי: Anagyris foetida) הוא שיח נשיר קיץ ממשפחת הקטניות הנפוץ 
בארצות אגן הים התיכון ומערב האזור האירנו-טורני. כל חלקי השיח, חוץ מהפרי, מדיפים ריח בלתי נעים, ומכאן שמו העברי.

==תיאור==
השיח בעל מספר גזעים, נופו כדורי, וגובהו 1–2 מטר. העלה תלתני, אורך העלעל 2-3 סנטימטרים, צידו התחתון מכוסה שערות כסופות, וצידו העליון חלק וקירח. הפרחים יושבים על הענפים בקבוצות של 2–8, אורכם 2-2.5 סנטימטר, נטויים לרוב כלפי מטה. מבנה הפרח ייחודי. הוא בנוי כפרח פרפרני, אך המשוטים והסירה ארוכים בהרבה מהמפרש. גם כן, שלא כמו רוב פרחי הפרפרניים, כל זירי האבקנים מפורדים. צבע הפרח צהוב ירקרק, עם כתם כהה במרכז המפרש. הפרי הוא תרמיל ארוך שאינו נפתח, משונץ בין הזרעים. הזרע גדול וצבעו סגול.

הצמח מואבק על ידי דבורים מהסוג מדרונית, ועל ידי צופית בוהקת.

==קישורים חיצוניים==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:פרפרניים
קטגוריה:ארץ ישראל: פרפרניים
קטגוריה:פרחים צהובים בארץ ישראל
קטגוריה:צמחים שתוארו ב-1753
צומת בר-אילן (ירושלים)

צומת בר-אילן (נקראת גם כיכר בית החיים נקרא גם בשם צומת מרן או צומת הרב עובדיה יוסף לזכרו ושמו של הראשון לציון הרב עובדיה יוסף) הוא צומת במפגש השכונות נווה צבי, שמואל הנביא, סנהדריה ומחניים בירושלים. הצומת נמצא במפגש הרחובות בר-אילן ושמואל הנביא. סמוך לצומת נמצא בית הקברות סנהדריה שבית הלוויות שלו נראה מהצומת עצמו. הצומת היא מוקד מסחר מקומי ער: מול בית הקברות, בקצה הצפון-מערבי של הכיכר נמצא המרכז המסחרי של שכונת גבעת משה, בקצה הדרום-מזרחי של הכיכר נמצא המרכז המסחרי של שכונת שמואל הנביא.

== היסטוריה ==
הצומת נוצר עוד בתקופת היציאה מהחומות, עת הוקמו שכונות יהודיות שונות באזור וסביב הצומת, ביניהן שכונת הבוכרים, סנהדריה ושכונת מחניים.

מהקמת מדינת ישראל ועד למלחמת ששת הימים בשנת 1967 ניצב הצומת קרוב לקו העירוני, ולא הייתה לו חשיבות רבה. לאחר המלחמה הוקמו בצידו המזרחי שכונות הבריח ובכיכר עברה אחת הדרכים להר הצופים. האזור התפתח והצומת הפך למוקד תחבורתי ומסחרי.

במהלך שנות ה-90 של המאה ה-20 ותחילת העשור הראשון של המאה ה-21 ידעו הצומת ורחוב בר-אילן הסמוך מהומות והפגנות של חרדים תושבי האזור. 

פעמים רבות נחסם הצומת עקב לוויות רבנים מפורסמים שנקברו בבית הקברות הסמוך. בשנת 2013 עברה בכיכר הלווייתו של הרב עובדיה יוסף, שגרמה לחסימות כבישים בכל האזור ונודעה בתור ההלוויה הגדולה ביותר שנערכה בישראל. ב-24 בדצמבר 2017, החליטה עיריית ירושלים, לקרוא את הצומת על שמו של הרב עובדיה יוסף.

החל משנת 2022 ולמשך שנתיים, עובר הצומת עבודות תשתית נרחבות כחלק מבניית הקו הירוק של הרכבת הקלה בירושלים ובניית תחנה תת-קרקעית לצורך הקו הכחול של הרכבת הקלה בירושלים. בהמשך אמורה לעבור מתחת לצומת מנהרה שהיא חלק מהקו הכחול.

== גלריה ==
<gallery>
קובץ:Sanhedria Cemetery.JPG|בית הלוויות - סנהדריה 
קובץ:Sanhedrin77.jpg|קברי הסנהדרין הנמצאים בגן הסנהדרין, לא רחוק מהצומת
קובץ:Bar Ilan.jpg|צומת בר-אילן במבט אל רחוב בר-אילן
קובץ:Bat ilan.JPG|שמאל|צומת בר-אילן ירושלים בלילה
קובץ:Fischel street sign, Jerusalem.jpg|ממוזער|צומת בר-אילן ירושלים, לידו רחוב ישראל אהרן פישל בשכונת הבוכרים-שכונת נוה צבי פינת רחוב שמואל הנביא ופינת רחוב בר-אילן ירושלים
</gallery>

== קישורים חיצוניים ==

==הערות שוליים==

קטגוריה:סנהדריה
בית החיים
קטגוריה:ירושלים: צמתים ומחלפים
אדריאנה בהר

אדריאנה ברנדאו בהר (בפורטוגזית: Adriana Brandão Behar; נולדה ב-14 בפברואר 1969 בריו דה ז'ניירו) היא שחקנית כדורעף ברזילאית לשעבר, הנחשבת לאחת משחקניות הכדורעף הטובות בדורה.

==ביוגרפיה==

בהר נולדה ב-1969 בריו דה ז'ניירו, ברזיל. בהר היא יהודיה ממוצא לבנוני. היא עברה לשחק כדורעף חופים ב-1993 לאחר ששיחקה בנבחרת ברזיל בכדורעף נשים. בשיתוף עם שלדה בדה, היא זכתה ביותר מ-30 טורנירים בינלאומיים של כדורעף חופים וזכתה גם בשתי מדליות אולימפיות.

אדריאנה בהר שיחקה בשיתוף עם שלדה בדה מאז 1995. בהר, שהחלה לשחק בכדורעף כנערה, זכתה מאז 1993 ב-29 מתוך 81 טורנירים בינלאומיים בכדורעף חופים. היא גם סיימה מקום שני או שלישי בעוד 28 טורנירים בינלאומיים.

היא סיימה מקום שלישי בתחרות הגביע העולמית ב-1997 יחד עם בדה וזכתה במדליית הברונזה. בהר ובדה ניצחו בתחרות ה-Goodwill ב-1998, והן זכו גם בתחרות הגביע העולמי בכדורעף חופים ב-1999. הן זכו במדליית זהב במשחקים של התחרות הפאן-אמריקאית שהתקיימה בוויניפג שבקנדה בשנת 1999. הן היו בעקביות מקום ראשון או שני בכל טורניר שהם השתתפו בו.

ב-2001, בהר ובדה ניצחו בתחרות הגביע העולמי, וסיימו גם מקום ראשון בתחרות שנערכה בשווייץ, ובתחרות שנערכה בספרד. ב-2002, הן דורגו מספר 2 בעולם וזכו בתואר אלופות יפן בשנה החמישית ברציפות. בהר ובדה זכו באליפות הפדרציה הבינלאומית לכדורעף במשך 5 פעמים בין השנים 1997–2001 ועוד פעם אחת בשנת 2004.

באולימפיאדת סידני 2000, בהר הייתה חברה בנבחרת הבנות של ברזיל בכדורעף חופים והן זכו במדליית כסף. באולימפיאדת אתונה 2004, בהר שיחקה בשיתוף עם בדה בתחרות הכדורעף חופים. צמד הברזילאיות הביס את המשתתפות של נבחרת דרום אפריקה, ליי-אן ניידו וג'וליה ווילנד, בתוצאה 17–21 במערכה הראשונה, 21-10 במערכה השנייה, וסכום של 17–42 לאחר שתי מערכות. לאחר מכן, הן הביסו את לוצ'ילה פרוֹטה ודניאלה גאטלי מנבחרת איטליה בתוצאה 34–42, לאחר שתי מערכות קשות וממושכות. בהר ובדה המשיכו את הניצחונות הרצופים שלהן במערכות נגד לריאה פרצה ופרננדז גרסט מנבחרת קובה, כשניצחו 33–42. הן דורגו בשלב המקדים של התחרות pool B בלי להפסיד בשום מערכה. בהר ושלדה לבסוף הפסידו במערכה בסיבוב ה-16 במשחק נגד לינה ינצ'ולובה ופטיה לנצ'ולובה מנבחרת בולגריה, שניצחו אותן 48–54 (מערכה ראשונה 18–21, מערכה שנייה 16–21, מערכה שלישית 11–15). הצמד שיחק נגד בנות ארצן, אנה פאולה וסנדרה פיירס, ברבע הגמר וניצחו אותן 47–51 (מערכה ראשונה 15–21, מערכה שנייה 13–21, מערכה שלישית 13–15). בהר ושלדה קיבלו מדליה כאשר ניצחו את האוסטרליות נטלי קוק וניקול סנדרסון בחצי הגמר 33–42 (מערכה ראשונה 17–21, מערכה שנייה 16–21). צמד הברזילאיות הפסיד בקרב על מדליית הזהב לצמד האמריקאיות קארי וולש ומיסטי מאי בתוצאה 28–42 (מערכה ראשונה 17–21, מערכה שנייה 11–21). הן קיבלו מדליית כסף, שהייתה מדליית הכסף השנייה שלהם (את הראשונה הם קיבלו באולימפיאדה של שנת 2000 שהתקיימה באוסטרליה).

==קישורים חיצוניים==

קטגוריה:יהודים ברזילאים
קטגוריה:שחקניות כדורעף ברזילאיות
קטגוריה:מדליסטים אולימפיים ברזילאים
קטגוריה:שחקניות כדורעף באולימפיאדת סידני (2000)
קטגוריה:שחקניות כדורעף באולימפיאדת אתונה (2004)
קטגוריה:משתתפים יהודים באולימפיאדת סידני (2000)
קטגוריה:משתתפים יהודים באולימפיאדת אתונה (2004)
קטגוריה:זוכות פרס 100 נשים (BBC)
קטגוריה:זוכות מדליית כסף אולימפית מברזיל
קטגוריה:זוכות מדליית כסף אולימפית: כדורעף חופים
קטגוריה:ברזילאיות שנולדו ב-1969
תחנת אבא הלל

תחנת אבא הלל היא תחנת רכבת קלה תת-קרקעית מתחת לצומת עלית ברמת גן במפגש של ציר ז'בוטינסקי, רחוב ארלוזורוב (ברמת גן) ורחוב אבא הלל (כביש 482). התחנה נבנתה כחלק מהקו האדום של הדנקל.

==מבנה התחנה==
התחנה נבנתה בעומק של 29 מטר ומשתרעת לאורך של כ-150 מטר מתחת לציר ז'בוטינסקי, מצומת עלית מערבה. רוחב רציפי התחנה הוא 10 מטר. הכניסה הראשית לתחנה ממוקמת ברחבה שלפני בית אבגד במתחם בורסת היהלומים ברמת גן. לצורך הקמת התחנה החלו הסדרי תנועה חדשים באזור העבודות.
{| class="wikitable" style="text-align: center;"
|+
!כניסה
!נגישות
!אתר סמוך
|-
|A
|דרגנוע ומדרגות
|מגדל משה אביב
|-
|B
|דרגנוע ומדרגות
|
|-
|C
|מעלית, דרגנוע ומדרגות
|מתחם הבורסה, מכללת שנקר
|}

==היסטוריה==

במאי 2015 זכו ביחד חברת סולל בונה וחברת CRTG הסינית במכרז לבניית המנהרות והתחנות בחלק המערבי של הקו האדום הכולל גם את תחנת אבא הלל.

ב-27 באוגוסט 2015 החלו העבודות. 

ב-18 באוגוסט 2023, עם השקת הקו האדום, נפתחה התחנה לשימוש ציבור הנוסעים.

== גלריית תמונות ==
הכניסה לתחנת אבא הלל, מבט לכיוון [[מגדל משה אביב]]
צומת עלית לפני תחילת העבודות
==קישורים חיצוניים==

* 
* [http://www.nta.co.il אתר נת"ע] - נתיבי תחבורה עירוניים
* 

== הערות שוליים ==

אבא הלל
קטגוריה:כביש 481: תחבורה ציבורית
אבא הלל
קטגוריה:הנצחת אבא הלל סילבר